=== Byggeriet genoptages ===
[[Fil:Østerbrohuset 03.JPG|thumb|Den tidligere Århusgade Remise, nu Østerbrohuset, hvor foreningen holdt til i 1975-1977.]]
Den ændrede økonomiske situation førte til, at remisen blev reduceret til 62 x 29 m, hvilket svarede til størrelsen på den daværende vognpark. Det førte dog hurtigt til pladsmangel i forbindelse med senere anskaffelser.<ref>''Vogne vi aldrig fik'' af Svend Christensen. BYtrafik 2/1998, s. 35.</ref> Der var [[rejsegilde]] på remisen 2. august 1975, efter at buer, [[Ås (konstruktion)|åse]] og [[spær]] var kommet op. Derefter fortsatte arbejdet med tagplader, sider, gavle og porte. Også de første spor i remisen blev lagt.<ref name="Carstensen 15" /><ref>''En frontberetning'' af Mikael Lund. BYtrafik 5/1975, s. 111.</ref> Efterhånden regnede man med, at museet kunne indvies 1. august 1976. Byggeriet tog imidlertid længere tid end beregnet, da der var tale om betydelige anlægsopgaver baseret på frivilligt arbejde.<ref name="Carstensen 16">Mikael Lund i Carstensen m.fl., s. 16.</ref> Det gjorde det heller ikke nemmere, at arbejdet hovedsageligt blev udført af en trofast styrke på kun 15-20 mand. I Sporvejshistorisk Selskabs medlemsblad ''[[BYtrafik]]'' blev der derfor flere gange appelleret til de da næsten 700 medlemmer om at bidrage enten fysisk eller økonomisk.<ref>''Sporvejsmuseet'' af Mikael Lund. BYtrafik 6/1975, s. 139.</ref><ref name="Åbning 1977">''Åbning 1977'' af Mikael Lund. BYtrafik 3/1976.</ref>
Bygninger,_konstruktioner_og_anlæg